Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6847

3. Megfontolások a műszaki megvalósításról 3.1 Rendszer működés 3.1.1 VESZÉLYEZTETŐ LÉGIJÁRMŰVEK FELDERÍTÉSE 3.1.1.1 Az alábbiakban ismertetett felderítési eljárások fő célja, hogy helyzet jelentéseket szerezzenek be és ezeket korrelációba (összefüggésbe) hozzák útirányok kialakításához. Ez magában foglalja a célkövetők használatát és megkívánja a sebességek becslését. 3.1.1.2 Az ACAS egység névlegesen másodpercenként egy lekérdezés sorozatot továbbít. A lekérdezéseket +54 +2 dBm névleges effektív sugárzott teljesítménnyel továbbítják, amelyet a légijármű hossztengelyéhez viszonyítva zérus fok látóhatár fölötti szögmagasságnál (elevációs szögnél) mérnek. Amikor az A/C-módú és S-módú magasság jelentő válaszjeladók ezeket a lekérdezéseket veszik, a válaszjeladók válaszokat továbbítanak, amelyek közlik a magasságukat. Az ACAS egység kiszámítja mindegyik megközelítő légijármű távolságát a lekérdezés továbbítás és a válasz vétele között eltelt idő felhasználásával. A magasság és távolság változás mértékét a válasz információk követésével határozzák meg. 3.1.1.3 Ha nincsenek zavarás, túlterhelés, interferencia-korlátozó feltételek, vagy más rontó hatások, a berendezés nominálisan képes felderítés ellátására 26 km-es (14 NM) távolságon belüli A/C-módú és S-módú célok esetében. Azonban, mivel a felderítés megbízhatósága csökken a távolság növekedésével, a berendezés csak azokat a célokat értékeli lehetséges veszélyeztető légijárműként, amelyek egy maximálisan 22 km-es (12 NM) távolságon belül vannak. Ezen a távolságon kívül eső cél nem lehet alkalmas megoldási tanácsadás generálás előidézésére. Azonban az ACAS képes 56 km-es (30 NM) névleges távolságon belüli ACAS-szal felszerelt légijárműtől származó ACAS rádióközvetítésű lekérdezések észlelésére. 3.1.1.4 A berendezésnek képesnek kell lennie A/C-módú vagy S-módú célok bármely kombinációinak ellenőrzésére maximálisan 30 légijárműből álló teljes csúcs kapacitásig. Az ACAS berendezés névlegesen képes nagy közeledési sebességű célok megbízható felderítésére maximálisan 0,017 légijármű per négyzetkilométer (0,06 légijármű per négyzet-NM) csúcs forgalom-sűrűségben, vagy közelítőleg 27 légijármű felderítésére 26 km-es (14 NM) rádiuszon belül. 3.1.1.5 Ha az átlagos forgalom-sűrűség meghaladja a fenti értéket, a megbízható felderítési távolság csökken. Az ACAS berendezés csak maximálisan 260 m/s (500 csomó) közeledési sebességű járműnél tud megbízható ellenőrzést biztosítani 0,087 légijármű per négyzetkilométer (0,3 légijármű per négyzet NM) átlagos forgalom sűrűségnél. A 260 m/s (500 csomó) közeledési sebességű céloknál megkövetelt felderítési távolság körülbelül 9,3 km (5 NM). Lehetséges 9,3 km-es (5NM) felderítést biztosítani egy rövid idejű 0,087 légijármű/km2 (0,3 légijármű/NM2) vagy nagyobb csúcs forgalomsűrűségben 30-as teljes cél kapacitás túllépése nélkül. Ha a teljes cél szám meghaladja 30-at bármely 26 km-es (14 NM) maximális távolságnál, a nagytávolságú célokat mindig elhagyhatják a kisebb sebességű célok megbízható felderítési képességének csorbítása nélkül. Így a 30 célhoz tartozó képesség csúcs (az A/C-módú és S-módú bármely kombinációja) megfelel az ACAS-nak, és ha a felderítés alatt álló A/C-módú plusz S-módú célok száma meghaladja a 30-at, az ezen felüli célokat törölni kell a csökkenő távolság sorrendjében, tekintet nélkül a cél típusára. 3.1.2 A/C-MÓDÚ VÁLASZJELADÓKKAL ELLÁTOTT MEGKÖZELÍTŐ LÉGIJÁRMŰVEK FELDERÍTÉSE 3.1.2.1 A/C-módú válaszjeladók felderítési tevékenységét egy csak C-módú körhívás (közös mód) lekérdezés periodikus továbbításával valósítja meg (3. fejezet, 3.1.2.1.5.1.2 pont). Ez válaszokra készteti az A/C-módú válaszjeladókat, de az S-módú válaszjeladókat nem, így megakadályozzák, hogy az S-módú válaszjeladók válaszai szinkron csonkulást szenvedjenek az A/C-módú válaszjeladók válaszaitól. A szinkron csonkulás egyéb eljárásai a következők: (1) irány antennák használata, hogy csak egy azimut szögtartományban lévő légijárműveket kérdezzen le, és (2) teljesítmény elnyomások és lekérdezések egymásutánisága sorozatának alkalmazása (“suttogás-kiabálás”-ként (“whispersshout”) ismert), amely csak azokat a légijárműveket kérdezi le, amelyek hasonló kapcsolat tartalékkal rendelkeznek (lásd 3.2.2 alpont). E két eljárás együttes használata hatékony eszközt szolgáltat a szinkron csonkulás hatásainak leküzdéséhez. 3.1.2.2 A suttogás-kiabálás lekérdezések sorozatát alkalmazza különböző teljesítmény szinten, amelyet az egyes felderítési felfrissítés idején továbbítanak. A lekérdezések mindegyikét a sorozatban, a legkisebb teljesítményhez tartozó kivételével, egy elnyomás továbbítás előz meg, ahol a lekérdezés első impulzusa az elnyomás továbbítás második impulzusaként szolgál. Az elnyomás továbbítási impulzus a lekérdezés első impulzusa előtt 2 mikromásodperccel kezdődik. Az elnyomás impulzust alacsonyabb teljesítmény szinten továbbítják, mint az azt kísérő lekérdezést, úgy, hogy a válaszjeladók, amelyek erre válaszolnak, csak olyanok lehetnek, amelyek a lekérdezést észlelik, de az elnyomást nem. Hogy védekezzenek annak lehetősége ellen, hogy bizonyos válaszjeladók nem válaszolnak a lekérdezésekre a sorozatban, az elnyomás impulzus továbbítás valamivel alacsonyabb teljesítmény szinten történik, mint a következő alacsony lekérdezés teljesítmény szintje. Az egymást követő lekérdezések közötti időközöknek legalább 1 ezredmásodpercnek kell lenni. Ez biztosítja azt, hogy a nagy távolságban lévő válaszjeladóktól érkező válaszokat nem tévesztik össze a rákövetkező lekérdezésre adott válaszokkal. Minden lekérdezést a sorozatban egyetlen felderítés felfrissítési időközön belül továbbítanak. 3.1.2.3. Az egyes csak C-módú körhívás lekérdezésekre adott válaszokat feldolgozzák, hogy meghatározzák az egyes válaszok távolsági és magassági kódját. A magasság kódokat maximálisan három átfedő válasznál lehet meghatározni, ha kellő figyelmet fordítanak a vett impulzusok mindegyike helyének azonosítására. 3.1.2.4 Az összes válasz vétele után, amelyek a suttogás/kiabálás sorozatra való reagálásként érkeztek, a megkettőzött válaszokat egyesíteni kell úgy, hogy mindegyik észlelt légijárműnél csak egy “jelentést” állítsanak elő. A jelentések távolságban és magasságban korrelációba (összefüggésbe) hozhatók az ismert megközelítő légijárművek előrejelzett pozícióival (azaz a meglévő nyomvonalakkal). Mivel a megközelítő légijárműveket nagy gyakorisággal kérdezik le (névlegesen másodpercenként egyszer), szoros korrelációt érnek el a távolság és magasság felhasználásával. Amódú kód nem igényel korrelációt. A jelentéseket, amelyek korrelációban állnak egymással, felhasználják a hozzájuk tartozó nyomvonalak kiterjesztésére. Azok a jelentések, amelyek nem hozhatók korrelációba a meglévő nyomvonalakkal, összehasonlíthatók az előzőleg korrelációba nem hozott jelentésekkel új nyomvonalak indítása érdekében. Új nyomvonal indítása előtt a válaszokat, amelyek a nyomvonal indításához vezetnek, meg lehet vizsgálni annak biztosítására, hogy ezek megegyezzenek az összes jelentősebb magassági kód bitekkel. Geometriai számításokat lehet végezni a terepről való többszörös pálya visszaverődések által okozott visszavert hamis célok azonosítására és kiszűrésére. 3.1.2.5 A megindítandó nyomvonalak megvizsgálhatók nyomvonal érvényességi kritériumok szempontjából, mielőtt beviszik az összeütközés elhárító algoritmusba. Ezeknek a vizsgálatoknak a célja a csonkulások és többszörös repülési pálya által létrehívott hamis nyomvonalak kiselejtezése. A hamis útirányokat általában rövid élettartam jellemzi. 3.1.2.6 Azokat a légijárműveket, amelyek nem jelentenek magasságot a C-módú válaszokban, a Cmódú válasz keret impulzusok felhasználásával észlelik. Ezeket a légijárműveket a távolság, mint korrelációs kritérium felhasználásával követik. Az iránytengely kiegészítő felhasználása a korreláció céljából, segít csökkenteni a hamis nem C-módú nyomvonalak számát. 3.1.2.7 Válasz egyesítés. Többszörös választ generálhat az A/C-módú cél, amely egynél több suttogáskiabálás lekérdezésre válaszol az egyes suttogás-kiabálás sorozatok során, vagy az a cél, amely a lekérdezésekre a felső és alsó antennáról egyaránt válaszol. A berendezéstől elvárható, hogy egynél több pozíció jelentést nem generál bármely cél esetén, még ha az a cél egynél több lekérdezésre válaszol az egyes felderítés felfrissítési időközök alatt. 3.1.2.8 A/C-módú felderítés indítás. A berendezés csak akkor viszi be a kezdeti pozíció jelentéseket az összeütközés elhárító algoritmusba, ha az alábbi a)-ban és b)-ben közölt feltételek teljesülnek:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes